6 Paulo, yo o neng a kile a lekwa mo go botlhoko thata, o ne a tlhotlhelediwa go kwala jaana: “Ke ne ka tsenngwa mutlwa mo nameng, moengele wa ga Satane, gore a nne a mphantse, gore ke se ka ka godisiwa go feta selekanyo.” (2 Bakorintha 12:7) Mutlwa ono mo nameng ya ga Paulo e ne e le eng? Ebu, ruri mutlwa o o totometseng kafa tlase ga letlalo o ka nna botlhoko tota. Ka jalo tshwantshiso eno e kaya gore e ne e le sengwe se se utlwisang Paulo botlhoko—e ka tswa e le mo mmeleng, mo maikutlong kgotsa gotlhe. Paulo a ka tswa a ne a na le bothata jwa leitlho kgotsa bokoa bongwe mo mmeleng. Kgotsa mutlwa e ka tswa e ne e le batho ba ba neng ba ganetsa gore Paulo ga a tshwanelege go nna moaposetoloi e bile ba belaela mosola wa tiro ya gagwe ya go rera le go ruta. (2 Bakorintha 10:10-12; 11:5, 6, 13) Le fa mutlwa oo e ka tswa e ne e le eng, o ne wa nna fela foo o sa kgone go tlhomolwa.